1 Lawan Satu

1 Lawan Satu (juga disebut Satu Lawan Satu) merupakan sebuah filem aksi seni mempertahankan diri Malaysia 2013 arahan Pierre Andre dan terbitan Metrowealth Pictures. Ia dibintangi oleh Azlan Komeng, Mikail Andre dan Fyza Kadir. Ia merupakan filem pertama arahannya bagi genre aksi.

 Sinopsis 
Setiap pahlawan ada ceritanya. Begitu juga Saleh dan Radhi, dua orang ‘pahlawan’ yang berasal daripada latar belakang dan dunia yang berbeza namun berjumpa dan bertempur dalam satu arena. Saleh dibesarkan dengan ilmu mempertahankan diri yang penuh di dada warisan terunggul keluarganya. Kehilangan adiknya, Saleha telah menyebabkan ayahnya melepaskan Saleh pergi untuk membawanya pulang semula ke pangkuan keluarga mereka. Berbeza dengan hidup Radhi yang berlawan demi menyelamatkan nyawa adiknya, Sara yang sedang sakit tenat.

 Pelakon 
 Azlan Komeng sebagai Saleh
 Mikail Andre sebagai Radhi
 Fyza Kadir sebagai Nora
 Along Eyzendy sebagai Oman
 Ruzaidi Abdul Rahman sebagai Ayah Saleh
 Khatijah Tan sebagai Mak Lang
 Ibu Aidah sebagai Ibu Radhi
 Mimi Ernida sebagai Saleha
 Puteri Balqis sebagai Sara
 Frank Peterson sebagai Ah Seng
 John Lim sebagai Juara Karate
 Didi Firdaus sebagai Lelaki Capoeira
 Erwan Shah sebagai Apek the Joker
 Anuar John Paharudin sebagai Pengadil
 Azman Talib sebagai Pegawal peribadi Oman
 Ruzaini Hassan sebagai Pegawal peribadi Oman 2
 Ruzman Hassan sebagai Pegawal peribadi Oman 3

 Penerbitan 
1 Lawan Satu merupakan filem kelapan arahan Pierre Andre dan pertama arahannya bagi genre aksi. Biarpun beliau sinonim dengan filem-filem romantik, namun sentuhan beliau dalam genre aksi amat berhasil dan tidak mengecewakan.

Dengan mengetengahkan tema berbeza dari filem aksi bertemakan samseng, Pierre mengetengahkan sekurang-kurangnya 80 peratus pelbagai jenis seni mempertahankan diri, termasuk Muay Thai, Silat, Taekwondo, Karate, Capoeira dan banyak lagi. Beliau mengambil adiknya, Mikail sebagai pelakon utama di samping Azlan Komeng. Pelakon lain termasuk Fyza Kader, Puteri Balqis, Eyzendy Aziz dan Mimi Ernida serta ibu beliau sendiri, Khatijah Tan. Beliau juga dilaporkan lebih selesa mengambil pelakon baru berbanding mereka yang sudah ada nama dalam bidang lakonan.

 Keluaran 
Filem ini ditayangkan pada 27 Jun 2013 dan mencatat kutipan sebanyak RM1.8 juta. Ia menjadi filem kedua arahan Pierre yang ditayangkan pada 2013, selepas filem Cerita Kita yang ditayangkan pada Mac. Dua lagi filemnya yang ditayangkan pada tahun yang sama ialah Ustaz, Mu Tunggu Aku Datang dan Highland Tower.

 Rujukan 

 Pautan luar 


Kategori:Filem 2013
Kategori:Filem Malaysia tahun 2013
Kategori:Filem arahan Pierre Andre
Kategori:Filem aksi Malaysia
Kategori:Filem terbitan Metrowealth Movies Production